Raysal wasaare Khayre oo ka laabtay safar uu ugu maqnaa wadanka imaaraadka ayaa mar uu la hadlay warbaahinta shalay waxa uu sheegay inaanay dawlada Soomaaliya waxba ka ogayn heshiiskaas waxaanu yidhi “Waxaan shacabka Soomaaliya u cadaynayaa inaanay dawlada federaalka ah ee Soomaaliya qayb ka ahayn oo aan lagala hadlin oo aanay lug ku lahayn cidina aanay nagala hadlin heshiiska dekeda Berbera, sida aad ku aragteen war saxaafadeedkii ay soo saartay wasiirka dekedaha oo ku baxay amarka raysal wasaaraha, mawqifka dawlada federaalka ah waa mawqifka ku cad war saxaafadeedkaas, macnaheedu waxa weeyaan heshiis wal oo la galayo oo masiiri ah oo ku saabsan deked, khayraad ama bad meel kasta oo ay dalka tahay waxa u igman dawlada federaalka ah ansixintiisana waxa leh baarlamaanka.
